tartuNLP/wikipedia-smugri-20251201 huggingface dataset:
Muumia (pigment)

Muumia, ka muumiamust või Egiptuse pruun, on pruunikaspunane orgaaniline asfalditaoline mittevalguskindel värvipigment. Pigmendi päritolu on ebamäärane, seda on seostatud ka palsameeritud inim- või loomasäilmete töötlemissaadustega, mis sisaldasid olulisel määral bituumenit ja palsameerimisvaike. 
19. sajandil kasutati seda ühe akvarellvärvipigmendina. Pigment oli müstilise päritolu tõttu hinnatud maalimispigment 19. sajandi prerafaeliitide hulgas. Arvatavasti on vähemalt osal juhtudel pigmendi koostis olnud vaid asfalt või bituumen ning pruunid raudoksiidi sisaldavad muldpigmendid. 20. sajandi algul kadus muumiapigment käibelt.
Ajaloost.
16. sajandil oli Egiptusest toodud muumiapulber, millele omistati üleloomulikke raviomadusi, müügil Euroopa apteekides ja seda kasutati nii sees- kui ka välispidise ravimina. Õigupoolest pärineb arvatav vanim teade muumiapulbri kasutamisest pigmendina juba 12. sajandist. Pigmendi suurem populaarsus algab 18. sajandist, toonases allikas "Compendium of Colours and Other Materials Used in the Arts" (London, 1797) loetakse muumia "lihakamat osa" kõige ilusamaid värve andvaks. George Keate'i luuletus "Epistle to Angelica Kauffman" (1781) ülistab kunstnikku, kes kasutab muumiamusta ja laseb muumial elada oma maalide kaudu igavesti. Kunstnik ja ajaloolane Sally Woodcock peab võimalikuks, et pigmendi suur populaarsus peitus lihtsas saamis- ja käsitsemisviisis ning kohe ja kergelt saavutatavas tulemuses paberil või lõuendil.
18. ja 19. sajandil toodeti ja müüdi muumiapigmendist tehtud värvi suurtes kogustes kogu Euroopas. 1809. aastast pärineb teade Briti keemiku George Fieldi kohta, kes on saanud kätte muumiasaadetise William Beecheylt pruuni pigmendi valmistamiseks. A. H. Churchi käsiraamat "The chemistry of paints and painting" kirjeldab uhmerdatud säilmeid sisaldavat muumiavärvi puhtast bituumenist kergemini sulatatavana ning tsiteerib Londoni värvikaupmeest, kelle teatel jätkub ühest muumiast klientide vajaduste rahuldamiseks 20 aastaks.
19. sajandi lõpul või 20. sajandi algul hakkas pigment oma populaarsust minetama keemilise ebastabiilsuse ja stabiilsemate asendajate ilmumise tõttu, samuti ajakirjanduse mõjul. Üks põhjus oli ka selles, et üha raskem oli hankida pigmendi toormaterjaliks sobivaid säilmeid.
Lähistroopiline mussoonkliima

Lähistroopiline mussoonkliima on kliimatüüp, millele on iseloomulikud kuiv ja soe talv ning palav ja niiske suvi. 
Lähistroopilise mussoonkliima levikuala on Aasias Jaapani kesk- ja lõunaosa, Hiina idaosa, Aafrika kagurannik, Põhja-Ameerika kaguosa, Lõuna-Ameerika kaguosa (Brasiilia lõunaosa, Argentina idaosa, Uruguay), Austraalia idaosa.
Żarki

Żarki on linn Poolas Sileesia vojevoodkonnas Myszkówi maakonnas, Żarki valla halduskeskus. Żarki asub Myszkówist umbes 7 km kirdes.
Żarki sai linnaõigused enne 1382. aastat. 1664. aastal sai linn tulekahjus rängalt kannatada. Teise Poola jagamise tulemusel läks linn 1793. aastal Preisi kuningriigi võimu alla. Alates 1807. aastast oli Żarki Varssavi hertsogiriigi piires. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Żarki kaotas linnaõigused 1870. aastal, kuid sai need 1949. aastal tagasi.
Bergues

Bergues (hollandi: "Sint-Winoksbergen"; lääneflaami: "Bergn") on vald Põhja-Prantsusmaal Nordi departemangus Coudekerque-Branche'i kantonis.
Ajalugu.
Linna nimi tuleneb flaami "groene berg"'ist, mis tähendab rohelist küngast. Legendi järgi läks Bretooni kuninga poeg püha Winog erru Groenbergile, künkale rannalodude servas. Tema rajatisest kujunes peagi väike klooster.
882. aastal, kui normannid alustasid sissetungi, ehitas Flandria krahv Balduin II lihtsa linnuse. Hiljem, 1022. aasta paiku, ehitas krahv Balduin IV Püha Winogi kiriku ja mattis sinna püha Winogi säilmed. See kirik moodustas kloostri aluse.
Kaubandusele aitas kaasa mere, mis polnud veel Dunkirki taandunud, ja kloostri lähedus. Bergues sai harta 1240. aastal ja selle iseseisvust väljendas hiljem kellatorni ehitamine. Sellest sai piirkondliku tähtsusega sadama- ja tekstiilikeskus ning Hansa Liidu osa. Selle villaturg sai alguse 1276. aastal ning järgnevate sajandite jooksul seda kindlustati ja säilitas oma iseseisvuse Prantsusmaast. 1583. aastal piiras ja vallutas Bergues' Alessandro Farnese, kuid Hispaania kuningas Felipe II lubas selle uuesti üles ehitada, määrates linna praeguse ilme. Bergues' sai suur sadamalinn ja lõpuks liideti see 1668. aasta Aacheni rahuga Prantsusmaaga. Louis XIV arendas hiljem välja Dunkerque'i ja Bergues jäi selle varju. Pärast Prantsuse revolutsiooni selle langus jätkus.
Bergues laastati pommitamisega Esimeses maailmasõjas ja taas 1940. aastal Dunkerque'i lahingu ajal. Linna siseneti sama aasta 2. juunil ja 80% sellest hävines Teise maailmasõja ajal.
Tööstuslikult arenenud Dunkerque'i lähedal meenutavad paljud mälestised rikast minevikku ja viimastel aastatel on arenenud turism.
Bierne

Bierne (prantsuseflaami: "Bieren") on vald Põhja-Prantsusmaal Nordi departemangus Coudekerque-Branche'i kantonis.
Ajalugu.
1436. aastal oli Wautier de Ghistelles "seigneur d'Ekelsbeke et de Ledringhem" (Esquelbecqi ja Ledringhemi isand) ning "La Madeleine" haigla juhataja Bierne'is.
Cappelle-la-Grande

Cappelle-la-Grande (hollandi "Kapelle") on vald Põhja-Prantsusmaal Nordi departemangus Coudekerque-Branche'i kantonis.
Radzionków

Radzionków (saksa "Radzionkau") on linn Poolas Sileesia vojevoodkonnas Tarnowskie Góry maakonnas. Radzionków asub Tarnowskie Góryst umbes 6 km kagus ja Bytomi kesklinnast umbes 6 km põhjas.
Küla on esmamainitud 1326. aastal. Kuni 1922. aastani oli asula Saksamaa koosseisus, siis läks rahvahääletuse tulemusel Poolale. 1951. aastal sai Radzionków linnaõigused, kuid kaotas need 1975. aastal. 1. jaanuaril 1998 sai Radzionków linnaõigused tagasi.
Christoph Vitzthum

Krahv Carl Christoph Eric Vitzthum von Eckstädt (sündinud 1969) on Soome tippjuht, kes on Fazeri president ja tegevjuht alates 2013. aastast. Vitzthum on olnud ka Konecranesi juhatuse esimees alates 2016. aastast.
Enne Fazeriga liitumist töötas Vitzthum Wärtsilä juures, kus ta alustas töist elu ärikontrolörina aastatel 1997–1998 ning töötas seal ka grupiteenistuse juhina aastatel 2009–2013. Pärast Stig Gustavsoni tagasiastumist 2016. aastal valiti Vitzthum Konecranesi juhatuse esimeheks 2016. aasta kevadel. Ühtlasi on ta töötanud Oras Investi direktorite nõukogus alates 2013. aastast ja Rootsi investeerimisfirmas Nordstjerna alates 2017. aastast.
Christoph Vitzthum on kaitsnud magistrikraadi majanduses Svenska Handelshögskolanis.
Coudekerque-Branche

Coudekerque-Branche (hollandi "Nieuw-Koudekerke") on vald Põhja-Prantsusmaal Nordi departemangus Coudekerque-Branche'i kantonis.
See jääb Dunkerque'ist kagusse ja on Dunkerque'i suurim eeslinn.
Spycker

Spycker on vald Põhja-Prantsusmaal Nordi departemangus Coudekerque-Branche'i kantonis.
Steene

Steene (flaami keelest; tänapäevases hollandi kõnepruugis "Stene") on vald Põhja-Prantsusmaal Nordi departemangus Coudekerque-Branche'i kantonis.
Téteghem-Coudekerque-Village

Téteghem-Coudekerque-Village on vald Põhja-Prantsusmaal Nordi departemangus Coudekerque-Branche'i kantonis. Vald loodi 1. jaanuaril 2016 ning koosneb endistest Téteghemi ja Coudekerque-Village'i vallast.
Kapp (mõõtühik)

Kapp oli endisaegne vilja mahumõõt. Üks kapp võrdus 1/4 külimittu ja 1/24 Riia vakka.
Uxem

Uxem (flaami keelest; tänapäevases hollandi kõnepruugis "Uksem") on vald Põhja-Prantsusmaal Nordi departemangus Coudekerque-Branche'i kantonis.
Semantilised rollid

Semantilised rollid (temaatilised rollid) on rollisuhted entiteetide ja sündmuste või omaduste vahel, süntaksitasandil suhted predikaadi ja selle argumentide vahel . Semantilistest rollides on ilmunud mitmeid käsitlusi ja arvamusi, mistõttu ei ole võimalik nendest ühtset ja põhjapanevat loendit esitada. Nende arv ja sisu sõltub uurimiseesmärgist.
Semantiliste rollide ajaloost.
Semantilise rolli mõiste on teoreetilises keeleteaduses kasutusel 1960. aastate lõpust, kui ilmus Charles Fillmore'i käändegrammatika artikkel . Temal kandsid semantilised rollid käände või käändesuhete, ka süvakäänete nimetust. Fillmore sõnas varasemate traditsioonide põhjal, et käändesuhted ei ole üksüheses seoses grammatiliste suhetega, vaid üks kääne võib esineda mitmel moel. Esialgu tõi ta välja kõigest kuus käänet, hiljem ta täiendas ja täpsustas oma käsitlust. 
Järgmisena esitas oma käsitluse semantilistest rollidest Ray Jackendoff aastal 1972 teoses „Semantic Interpretation on Generative Grammar” . Erinevalt Fillmore'ist on Jackendoffi (ja Gruberi) käsitluses süntaks ja semantika lahutatud ning nimisõnafraasid võivad olla seotud mitmete temaatiliste rollidega . Ta räägib oma teoses viiest Gruberi temaatilisest suhtest, lisades omalt poolt veel n-ö teisesed temaatilised suhted, kuna need on olulised verbitähenduste erinevuste määramisel, sest sel viisil saavad temaatilised suhted kombineeruda. Lisaks pakub Jackendoff välja ka temaatiliste suhete hierarhia. 
Mitmete käsitluste ilmumise tõttu on nähtusele antud ka erinevaid nimetusi: temaatilised rollid, teeta-rollid, semantilised rollid. Mõni käsitlus teeb neil terminitel vahet, kuid üldiselt peetakse neid samaks nähtuseks.
Üldistusastmed.
Robert D. Van Valin noorem on semantilisi rolle eristanud kolmel üldistusastmel: 
Mida suurem on üldistusaste, seda vähem on rollidevahelised erinevused esil. Makrorollid on olulised selleks, et leida erinevate semantiliste rollide vahel ühisosa. Näiteks alluja makrorolli kuuluvaid semantilisi rolle ühendab see, et nad on kõik sündmusest mõjutatud. Samuti aitavad makrorollid kaasa keeleliste üldistuste tegemisele, kui analüüsima peab palju lauseid, sest iga semantilise rolli üleslugemine võib minna kohmakaks. Ja mida üldisemad rollid on, seda neutraalsemad on semantilised vastandused. Kõige tüüpilisem tegija on agent ja kõige tüüpilisem alluja on patsient.
Croix (Nord)

Croix on vald Põhja-Prantsusmaal Nordi departemangus Croix' kantonis.
Poeketi Auchan peakorter asub Croix's.
Kassoon

Kassoon, ka cassone (itaalia keeles "cassone" 'kirst') oli 15.-16. sajandi Itaalias pulmakirst, mis kingiti pruudile kaasavaraks ning viidi pulmas pruutpaari järel nende majja. Kassoon oli suur piklik, rikkalikult maalingute või nikerdustega kaunistatud kast, mida kasutati rõivaste ja majapidamistarvete hoidmiseks ning mida sai kasutada ka istmena või magamisasemena.
Cassone Adimari.
"Cassone Adimari" on 15. sajandi kunstniku Lo Scheggia temperamaal piklikul kitsal puutahvlil. 1450. aastate paiku loodud muusikute ja tantsijate stseeniga maal kujutab mõjukatest perekondadest pärit Boccaccio Adimari ja Lisa Ricasoli pulmapidu 1420. aastal ning on osa uurijate arvates kunagine "cassone" osa.
Piigat

Piigat ehk piigart on ujuvvahendi välistekilt või katuselt sademe- ja pesuvee üle parda juhtimiseks mõeldud väike toru või ava. 
Kirjeldus.
Üldjuhul asuvad piigatid umbreelinguga või tekirandiga (madala äärisega) varbreelinguga välistekkide servades. Sinna kogunev vesi valgub lühikestesse piigatitorudesse, mis algavad tekil ja lõpevad pardas. Tugevama vihma või teki pesemise korral piigatitorukesest alla voolav vesi purskub pardaavast nurga all väljudes sageli veidi eemale ja jättes pardale ajapikku natuke väiksema jälje. Kaatritel ja teistel väiksematel tekiga veesõidukitel on torukese asemel lihtsalt teki serva ja reelingu kokkupuutekohal väike piigatiava, kust vesi välja valgub. Tormise ilmaga lainetusega tekile sattuva rohkema vee ära juhtimiseks on umbreelinguga veesõidukitel reelingus eraldi suuremad avad - tormiluugid.
Piigat võib asuda ka ujuvvahendi vahetekil, juhtides vahetekile sattunud vee pilssi.
Pszów

Pszów (saksa "Pschow") on linn Poolas Sileesia vojevoodkonnas Wodzisław Śląski maakonnas. Pszów asub Wodzisław Śląskist umbes 7 km loodes.
Pszówi on esmamainitud 973. aastal. Oli kuni 1922. aastani Saksamaa koosseisus, läks siis rahvahääletuse tulemusel Poolale. Pszów sai linnaõigused 1954. aastal, kuid kaotas need 1975. aastal ja muudeti Wodzisław Śląski osaks. 1995. aastal sai Pszów erladi linna staatuse tagasi.
Kłobuck

Kłobuck (saksa "Klobutzko") on linn Poolas Sileesia vojevoodkonnas, Kłobucki maakonna ja Kłobucki valla halduskeskus. Kłobuck asub Częstochowa kesklinnast umbes 16 km loodes.
Kłobuck sai linnaõigused ajavahemikul 1339–1344. Teise Poola jagamise tulemusel läks linn 1793. aastal Preisi kuningriigi võimu alla. Alates 1807. aastast oli Kłobuck Varssavi hertsogiriigi piires. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Kłobuck linnaõigused, kuid sai need 1919. aastal tagasi.
Külimit (mõõtühik)

Külimit oli põline eesti viljamõõt. Selle mahumõõdu võtsid 13. sajandil üle ka maa vallutanud sakslased, andes mõõdule siin nimeks "külmit" või ka "külmet". Külimitu suurus on aegade jooksul ning paikkonniti olnud erinev. 
18. - 19. sajandil:
Läänemurdes oli viljamõõdu ja külvivahendi nimetuseks "peks", mille mahuks oli 12 toopi. Lõuna-Eestis oli nende nimeks ka "seek", mille maht oli 18 toopi.
Eesti Lennuspordi Föderatsioon

Eesti Lennuspordi Föderatsioon (lühend ELF) on Eesti lennuklubides lennuspordiga tegelevate huviliste üleriigiline spordiliit ja mittetulunduslik ühing (MTÜ).
Eesti Lennuspordi Föderatsioon on Eesti Olümpiakomitee ja Rahvusvahelise Lennuspordiföderatsiooni (Fédération Aéronautique Internationale – FAI) liige.
Igast FAI liikmesriigist peab üks organisatsioon olema NAC (National Airsport Control) esindaja, milleks Eestis on ELF. NAC ülesandeks on esindada liikmesriigi huve FAI administratsioonis ning osaleda FAI tegevuses.
ELF-i kaudu saavad lennuspordiga tegelevad Eesti alalised elanikud taotleda FAI võistluslitsentse. ELF registreerib saavutatud rekordeid ja võistlusi Eestis, koordineerib spordikohtunike tööd ja nende kvalifitseerimist ning muud seotud tegevust. 
ELF väljastab hobilendurite, langevarjurite, tiibvarjurite ja motovarjurite võistlejaile võistluslitsentse liikmesklubide kaudu.
Ajalugu.
23.–28. juulil 1938 Berliinis peetud konverentsil võeti Eesti Aeroklubi FAI Rahvusvahelise Lennuspordi Liidu liikmeks, ning selle otsusel määrati Eesti Aeroklubi FAI ametlikuks ainuesindajaks Eestis. Seega sai Eesti Aeroklubi ainsaks seaduslikuks kanaliks, mille kaudu sai esindada Eesti lennusporti ning registreeriti lennuspordisaavutused ja rekordi esildised, mis polnud Eesti Aeroklubis registreeritud, ei leidnud tunnustamist ei Eestis ega ka rahvusvaheliselt.
Van Dycki pruun

Van Dycki pruun, nimetatud flaami maalikunstniku Anthonis van Dycki järgi, ehk kasseli pruun või kasselpruun, ka kölni muld, on 90% orgaanilisest ainesest koosnev pruun looduslik värvipigment, mida saadakse pruunsöest, turbast või nende sisaldusega mullast. Sisaldab osaliselt hüdreeritud raud(III)oksiidi, osaliselt hüdreeritud mangaanoksiidi ja huumushappeid.
Värvainete indeksis kannab looduslik van Dycki pruun tähiseid NBr8 (Natural Brown 8) ja 77727.
Sõnavara.
Eesti keeles pole pigmendi nimetusest tuletatud värvuse nimetust, ingliskeelsed "Van Dyck brown" ning "Vandyke brown" on eesti keelde tõlgitud kui "sügavpruun".
Omadused.
Värvus võib värvikihi paksusest ja kihtide arvust sõltuvalt varieeruda puhtast mustast punakasvioletse varjundiga kuni hallika pruunini. Pigment on laseeriv ja vähese katvusega, otseses päikesevalguses kergesti pleekiv. Eri piirkondadest pärit pigmendid võivad omadustelt, koostiselt ja värvuselt kergelt erineda. Ei lahustu naftast saadud lahustites, näiteks petrooleumis, kuid huumushapete tõttu lahustub aluselises keskkonnas. Põleb tõrvja suitsuga ja jätab halli põlemisjäägi. Pole ilmastikukindel, ei soovitata kasutada välistingimustes.
Asendajad.
Tänapäeval müüakse sama nime all sarnase värvusega, kuid teise koostisega pigmente, tuntuimad asendajad on mangaanhüdroksiid (Pigment Brown 8) ja huumushappe naatriumisoolad (Pigment Brown 12), mõlemad sügava tumepruuni värvusega.
Sarnase tooniga on puusöe- või mangaanmustast ja sünteetilistest raudoksiididest kokku segatud värv või mõni bituumenit sisaldav pruun pigment.
Ajaloost.
Esineb maalikunstis alates 17. sajandist. Saksamaal olid värvipigmendi saamise piirkonnad Kasseli ja Kölni ümbrus, mille järgi on pigment samuti nimetatud. Palju kasutas seda Peter Paul Rubens, kes pigmenti kuldookriga segades saavutas pehme läbipaistva pruuni tooni, mis eriti hästi on säilinud vaigust valmistatud maalilakkide all. 19. sajandil kasutati Van Dycki pruuni massiliselt nii õli- kui ka akvarellvärvis.
Hiljem on värvi sageli kasutanud Bob Ross oma telesaates "The Joy of Painting".
Poręba

Poręba (saksa "Poremba") on linn Poolas Sileesia vojevoodkonnas Zawiercie maakonnas. Poręba asub Zawierciest vahetult läänes.
Küla nimega Czarna Poręba oli olemas juba 14. sajandil. Teise Poola jagamise tulemusel läks Poręba 1793. aastal Preisi kuningriigi võimu alla. Alates 1807. aastast oli Poręba Varssavi hertsogiriigi piires. Neljas Poola jagamise tulemusel läks Poręba 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Poręba sai linnaõigused 1973. aastal. 1975. aastal liideti Poręba Zawierciega. 1982. aastal sai Poręba iseseisva linna staatuse tagasi.
Kapp (jalatsi osa)

Kapp on kanda ümbritsev (pealsenaha ja voodri vaheline) tugevam osa jalatsil.
Yamanashi

Yamanashi (jaapani 山梨市) on linn Jaapanis Yamanashi prefektuuris. Yamanashi asub sisemaal, lõunaosa on tasane, põhjaosa mägine.
Elanike arv oli 2019. aastal 34 738.
Yamanashi küla loodi 1942. aastal Higashiyamanashi ringkonna kahe küla liitmise teel. 1954 loodi Yamanashi linn kui liideti Kusakabe ja Kanoiwa alev ning Yamanashi, Yawata, Iwade, Goyashiki ja Hikawa küla.
Aru mõis III (Peetri)

Aru mõis (saksa keeles "Arro") oli karjamõis Järvamaal Peetri kihelkonnas.
Külakiik

Külakiik on suur ühiskiik küla peoplatsil. Sarnane külakiige traditsioon on omane Eestile, Soomele ja Karjalale.
Alexander Schallenberg

Alexander Georg Nicolas Christoph Wolfgang Tassilo Schallenberg (sündinud 20. juunil 1969 Bernis) on Austria jurist, diplomaat ja poliitik. 
Schallenberg sündis aastal 1969 Bernis diplomaadi pojana. Diplomaadi pojana on ta reisinud Indias, Hispaanias ja Prantsusmaal. Ta on õppinud õigusteadust Viini Ülikoolis ja "Université Paris II Panthéon-Assas"'is. Ta on täiendanud end Brugge Euroopa Kolledžis.
Aastal 1997 astus ta Austria välisministeeriumi teenistusse. Aastatel 2000–2005 juhtis ta Austria alalise esinduse Euroopa Liidus juriidilist osakonda Brüsselis. 2006. aastal sai temast tollase välisministri Ursula Plassniku pressiesindaja ning ta jätkas seda tegevust oma järeltulija Michael Spindeleggeri alluvuses. 
Välisminister Sebastian Kurzi juhtimisel määrati Schallenberg 2013. aastal strateegilise välispoliitika planeerimise üksuse juhiks. 2016. aastal sai temast välisministeeriumi Euroopa osakonna juhataja. 2019. aasta 3. juunil sai Schallenbergist Kurzi valitsuse Austria välisminister.
9. oktoobril 2021 nimetati Schallenberg liidukantsleri kohusetäitjaks, ametisse astus ta 11. oktoobril. Sama aasta 6. detsembril teatas ta ametist tagasiastumisest ning temast sai Karl Nehammeri valitsuses uuesti välisminister.
Eesti Teatriliidu muusikaauhind

Eesti Teatriliidu muusikaauhind on üks Eesti teatri aastaauhindadest. 
Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.
Bisterpruun

Bisterpruun või bistripruun on kerge hallika varjundiga tumepruun värvus, üks pruunidest värvitoonidest, mis vastab värvipigment bisteri ja sellega tehtud joonistuste toonile.
Kunstitarvete müüjad on kohati kasutanud toote kirjeldamisel värvuse nimetust, kuid jätnud selle tõlkimata ("bistre").
Rasmus Kull

Rasmus Kull (sündinud 3. augustil 1984 Vaidaveres) on eesti ooperilaulja (tenor).
Haridus.
Rasmus Kull lõpetas 2006. aastal Tartu Ülikooli inglise keele ja kirjanduse erialal ja aastal 2008 Glasgow' Ülikooli magistrikraadiga (MLitt) foneetika ja sotsiolingvistika erialal. Aastal 2011 lõpetas ta Heino Elleri nimelises Tartu Muusikakoolis Viviane Kallaste lauluklassi ja 2014 Eesti Muusika- ja Teatriakadeemia klassikalise laulu erialal (õpetaja Taavi Tampuu) ning jätkab samas magistriõpinguid.
Ta on osalenud professor Eva Märtsoni ja professor Alexander Schmalczi Saksa "lied"’i meistrikursustel ning Vanemuise solistidele korraldatud professor Jenny Anvelti ooperilaulu meistrikursusel.
Lauljakarjäär.
Aastast 2008 on Rasmus Kull osalenud solisti ja kooriartistina Vanemuise muusikalavastustes, alates 2013 on ta Vanemuise ooperisolist. 
Ta on olnud Savonlinna Ooperifestivali koori liige ja aastal 2013 esines koos Eesti Filharmoonia Kammerkooriga Aix-en-Provence’i ooperifestivalil.
Leśnica

Leśnica (saksa "Leschnitz") on linn Poolas Opole vojevoodkonnas Strzelce Opolskie maakonnas, Leśnica valla halduskeskus. Leśnica asub Strzelce Opolskiest umbes 12 km edelas.
Asulat on esmamainitud 1217. aastal. Linnaõigused sai enne 1382. aastat. Kuni 1945. aastani oli linn Saksamaa koosseisus.
Taavi Kull

Taavi Kull (sündinud 6. oktoobril 1984) on eesti dirigent.
Haridus.
Taavi Kull lõpetas 2004. aastal Tallinna Muusikakeskkooli klaveri ja koorijuhtimise erialal. Seejärel õppis ta Eesti Muusika- ja Teatriakadeemias koori- ja orkestridirigeerimise erialal professor Toomas Kapteni ja professor Paul Mägi juhendamisel. 2010. aastal astus Taavi Kull Stockholmi Kuningliku Muusikakõrgkooli magistrantuuri, kus teda õpetasid professor Daniel Harding ja professor Cecilia Rydinger-Alin. Taavi Kull on osalenud Neeme ja Paavo Järvi meistrikursustel ning Roland Zollmanni, Lutz Köhleri ja Paul Mägi meistriklassides.
Dirigendikarjäär.
2014. aastast töötab Taavi Kull Vanemuise teatris dirigendina. 2015. aastal debüteeris ta Eesti muusika päevade raames Eesti Riikliku Sümfooniaorkestri ees.
Ta on osalenud dirigendi assistendina ooperite väljatoomisel, olnud muusikajuhi assistent ja muusikajuht ning dirigeerinud oopereid. Muu hulgas on ta olnud Berliinis esietendunud Age Veeroosi „Gridi“ ning Eesti Muusika- ja Teatriakadeemia nüüdisooperiprojekti „Korduma kippuvad küsimused“ muusikajuht.
Isiklikku.
2023. aasta suvel abiellus ta näitleja Kärt Tammjärvega.
Wołczyn

Wołczyn (saksa "Konstadt", varem ka "Constadt") on linn Poolas Opole vojevoodkonnas Kluczborki maakonnas, Wołczyni valla halduskeskus. Wołczyn asub Kluczborkist umbes 12 km lääneloodes.
Konstadt sai linnaõigused 1261. aastal. Kuni 1945. aastani oli linn Saksamaa koosseisus.
Eesti-Maruhha

Eesti-Maruhha (vene keeles "Эсто-Маруха") oli eesti küla Venemaa keisririigis Kubani oblastis ja Nõukogude Venemaal Maruhha jõe ääres.
1923. aastal viidi selle elanikud kolme uude külla:
Nendest küladest pärit inimestele on mälestuskivi Tallinna Pärnamäe kalmistu vana kabeli juures.
Tänapäeval asub Karatšai-Tšerkessias küla kohal Maruhha küla.
Monika-Evelin Liiv

Monika-Evelin Liiv (sündinud 26. detsembril 1979 Tõrvas) on eesti ooperilaulja (metsosopran).
Haridus.
Monika-Evelin Liiv lõpetas 2007. aastal Eesti Muusika- ja Teatriakadeemia (professor Mati Palmi lauluklassi). Ta on õppinud laulmist ka Leedu Muusikaakadeemias Sigutė Stonytė lauluklassis ja täiendanud end Maria teatri noorte lauljate suveakadeemias Mikkelis (2005), samuti I. Gavrilovici, M. Acda, L. Gergijeva, H. Hölli, M. Cleva, V. Atlantovi ja J. Goldbergi meistriklassides.
Lauljakarjäär.
Aastatel 2007–2009 osales Monika-Evelin Liiv Londoni Kuninglikus Ooperis Jette Parkeri noorte artistide programmis. 2011. aastal laulis ta Costa Ricas Prokofjevi kantaati „Aleksandr Nevski“ ja Mozarti reekviemi Costa Rica Riikliku Sümfooniaorkestri saatel ning 2012. aastal Iisraeli Ooperis Suzuki rolli Puccini ooperis „Madama Butterfly“. 2013. aastal esitas ta Verdi reekviemis metsosoprani partiid Prantsusmaal Orchestre de Picardie’iga ja 2014. aastal Londoni Kuninglikus Ooperis.
Mart Madiste

Mart Madiste (sündinud 14. augustil 1969 Tallinnas) on eesti laulja (tenor). 
Haridus.
Mart Madiste lõpetas 1987. aastal Tallinna 1. Keskkooli ja 1997. aastal Georg Otsa nimelise Tallinna Muusikakooli (Henn Eeriku klassi). 1998–2000 õppis ta Eesti Muusikaakadeemias Matti Pelo klassis, 1996–2000 täiendas end samas Virgilijus Noreika ja Helin Kapteni juures. 
Lauljakarjäär.
Aastatel 1990–1999 laulis ta rahvusooperi Estonia kooris ja 1999. aastast on Estonia solist. 
Tema repertuaari kuuluvad Verdi ooperitest sellised rollid nagu Alfredo („La traviata“), Hertsog („Rigoletto“) ja Riccardo („Maskiball“), Puccini rollidest Des Grieux („Manon Lescaut“), Cavaradossi („Tosca“), Rodolfo („Boheem“) ja Trin („Tütarlaps kuldsest läänest“). Peale selle on ta laulnud nimiosa Wagneri „Tannhäuseris“, don José osa Bizet’ „Carmenis“, Hermanni osa Tšaikovski „Padaemandas“, Hoffmanni osa Offenbachi „Hoffmanni lugudes“, printsi osa Prokofjevi „Armastuses kolme apelsini vastu“, Turiddu osa Mascagni „Talupoja aus“, Beppe ja Arlekiini osa Leoncavallo „Pajatsites“, Bomeliuse osa Rimski-Korsakovi „Tsaari mõrsjas“, Basilio osa Mozarti „Figaro pulmas“). Ta on laulnud kõnepidaja Einrihi osa Rasmus Puuri „Pilvede värvides“, esimese külalise ja Jacob Wallenbergi osa Erkki-Sven Tüüri „Wallenbergis", Reinholdi osa Eduard Tubina „Barbara von Tisenhusenis“.
Madiste on esinenud ka Vanemuise teatris ja kammerlauljana ning olnud solist vokaalsümfoonilistes suurvormides (Mozarti „Missa solemnis”, Dvořáki „Requiem”, Gounod' „Messe solennelle de Sainte Cécile”).
Olnud 2014. aastal kaastegev tudengifilmis „Tõrv ja Sulg” (Balti filmi- ja meediakool).
Al-Ḩūthiyyūn

Al-Ḩūthiyyūn (araabia keeles الحوثيون; ka "huuthid "; endanimetus أنصار الله "Anşār Allāh" 'jumala toetajad') on Jeemeni põhjaosas 1990. aastatel tekkinud islamistlik šiiidi poliitilis-sõjaline rühmitus. See on alates 2014. aastast kontrollinud suurt osa Jeemeni territooriumist ja osaleb alates 2015. aastast Jeemeni kodusõjas rahvusvaheliselt tunnustatud valitsuse ning seda toetava sõjalise koalitsiooni vastu, mida juhib Saudi Araabia. Rühmitust nähakse kohati Iraani varjusõja instrumendina.
Rühmitus alustas 2023. aasta novembris Bab el Mandebi väinas rünnakuid kaubalaevade peale. Ettekäändeks oli Iisraeli laevade ründamine, et nad lõpetaksid sõja Palestiinaga. Sellest kujunes Punase mere kriis.
Liikumine on nime saanud oma asutajate ja juhtide järgi, kes pärinevad valdavalt huuthi hõimust.
Talvesõja vaim

Talvesõja vaim (soome keeles "talvisodan henki") on rahvuslik ühtsus, mida tunnustatakse selle poolest, et see päästis Soome ideoloogiliste joonte põhjal vastandlikeks klassideks lagunemisest, mille oli põhjustanud verine Soome kodusõda (n-ö vennatapusõda) 1918. aastal.
Talvesõja vaim tekkis Nõukogude Liidu kallaletungi ehk Talvesõja ajal 30. novembrist 1939 kuni 13. märtsini 1940.
Niemodlin

Niemodlin (saksa "Falkenberg O.S.", "Falkenberg Oberschlesien") on linn Opole vojevoodkonnas Opole maakonnas, Niemodlini valla halduskeskus. Niemodlin asub umbes 22 km Opolest läänes.
Asulat on esmamainitud 1224. aastal, linnaõigused sai 1283. aasta paiku. Kuni 1945. aastani oli linn Saksamaa koosseisus.
Veebruar 2020

Veebruar 2020, kroonika.
2020. aasta veebruar algas laupäeval ja lõppes 29 ööpäeva hiljem laupäeval.
Zawadzkie

Zawadzkie (saksa "Zawadzki", 1936–1945 "Andreashütte") on linn Poolas Opole vojevoodkonnas Strzelce Opolskie maakonnas, Zawadzkie valla halduskeskus. Zawadzkie asub Strzelce Opolskiest umbes 16 km kirdes.
Zawadzkie rajati 1836. aastal metallitööliste asulana, raudteeühenduse sai 1857. aastal. Kuni 1945. aastani oli asula Saksamaa koosseisus. Linnaõigused sai Zawadzkie 1962. aastal.
Varlam Šalamov

Varlam Šalamov (vene keeles Варлам Тихонович Шаламов; 18. juuni (vkj 5. juuni) 1907 Vologda – 17. jaanuar 1982 Moskva) oli vene kirjanik.
Tema isiklikel üleelamistel põhinev proosakogumik "Kolõma jutud" kirjeldab kohutavat peatükki Stalini aja Nõukogude Liidu ajaloos: kulla kaevandamist Kaug-Põhjas GULAG-i sunnitöölaagri vangide poolt. Teos ilmus esialgu Läänes inglise keelde tõlgituna 1960. aastatest alates kuues köites. Lõpuks avaldati see ka vene keeles, kuid sai Nõukogude Liidus ametlikult kättesaadavaks alles 1987. aastal glasnosti ajal.
NSV Liidu rahvusvahelise klassi meistersportlane

NSV Liidu rahvusvahelise klassi meistersportlane (vene keeles Мастер спорта СССР международного класса) oli Nõukogude Liidus sportlastele antud nimetus rahvusvahelistel võistlustel väljapaistvate sportlike saavutuste eest.
NSV Liidu rahvusvahelise klassi meistersportlase nimetus kehtestati 1965. aastal NSV Liidu Ministrite Nõukogu määrusega ja seda andis välja NSV Liidu Riiklik Spordikomitee. Nimetuse saamiseks tuli sportlasel täita üleliidulises ühtses spordiklassifikatsioonis toodud vastavad nõuded. 
NSV Liidu rahvusvahelise klassi meistersportlase nimetuse väljaandmine lõpetati seoses Nõukogude Liidu lagunemisega 1991. aastal.
Aastatel 1965–1988 sai rahvusvahelise klassi meistersportlase nimetuse umbes 12 000 sportlast.
NSV Liidu rahvusvahelise klassi meistersportlase nimetusele vastas males NSV Liidu suurmeister males ja kabes NSV Liidu suurmeister kabes. 
NSV Liidu rahvusvahelise klassi meistersportlasi Eesti NSV-s.
NSV Liidu rahvusvahelise klassi meistersportlase nimetuse on saanud umbes 340 Eesti sportlast, sealhulgas:
Rahvusvahelise klassi meistersportlane

Rahvusvahelise klassi meistersportlane oli varem Nõukogude Liidus ja on tänapäeval mitmes endises Nõukogude Liidu liiduvabariigis sportlastele antud/antav nimetus rahvusvahelistel võistlustel väljapaistvate sportlike saavutuste eest.
Põhja-Ameerika õhu- ja kosmosekaitse väejuhatus

Põhja-Ameerika õhu- ja kosmosekaitse väejuhatus (inglise keeles "North American Aerospace Defense Command"; NORAD /ˈnɔːræd/), kuni 1981. aasta märtsini Põhja-Ameerika õhukaitse väejuhatus ("North American Air Defense Command"), on Ameerika Ühendriikide ja Kanada ühendorganisatsioon, mis tegeleb Põhja-Ameerika õhuruumi ja atmosfääri suveräänsuse tagamise, seire ja kaitsega.
NORAD-i peakorter asub Ameerika Ühendriikides Colorado osariigi El Paso maakonna suurima linna Colorado Springsi lähistel asuvas Petersoni õhuväebaasis, kus ühtlasi paikneb ka Ameerika Ühendriikide põhja väejuhatus (USNORTHCOM). Varujuhtimiskeskus paikneb lähedal asuva Cheyenne'i mäe sisse ehitatud Cheyenne'i mäe kompleksis.
NORAD-i komandör ja asekomandör on vastavalt Ameerika Ühendriikide neljatärnikindral ja Kanada kolmetärnikindral või võrdse auastmega ohvitserid.
Popkultuuris.
NORAD figureerib prominentselt 1983. aasta Ameerika Ühendriikide mängufilmis "Sõjamängud" ("WarGames"), aga ka teleseriaalides "Tähevärav SG-1" ja "Jeremiah".
"NORAD Tracks Santa".
"NORAD Tracks Santa" on alates 1955. aastast asetleidev iga-aastane NORAD-i jõuluüritus, mille käigus "jälgitakse" jõuluvana teekonda ümber maailma.
Grójec

Grójec on linn Poolas Masoovia vojevoodkonnas, Grójeci maakonna ja Grójeci valla halduskeskus. Grójec asub Varssavi kesklinnast umbes 41 km lõunas.
Grójec sai linnaõigused 1419. aastal. Kolmanda Poola jagamise tulemusel läks Grójec 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Grójec 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Raudteeühenduse sai linn 1898. aastal.
Juudid moodustasid Grójeci elanikest 1897. aastal 63,3% ja 1921. aastal 58,8%.
Grójeci ümbruskond on tähtsaim õuntekasvatuspiirkond Poolas.
Hem

Hem on vald Põhja-Prantsusmaal Nordi departemangus Croix' kantonis.
See asub Roubaix' linna lähedal.
Vaatamisväärsusi.
Chapelle Sainte Thérèse (Püha Teresa kabel) pühitseti sisse 1958. aastal Lille'i piiskopi kardinal Achille Liénarti poolt. Sakraalhoone projekteeris Šveitsi arhitekt Hermann Baur. Selle väliskuju meenutab küüni. Seal asub rohkesti moodsa kunsti teoseid, sealhulgas võib hoone kahes seinas näha Alfred Manessier' loodud vitraaže.
Rarotonga

Rarotonga on saar Polüneesias, üks Cooki saartest. 
See on Cooki saartest suurim pindalaga 67,2 ruutkilomeetrit. Saarel elas 2016. aasta rahvaloenduse andmetel 13 044 inimest, peamiselt rarotongad ehk Cooki maoorid. Suurim asula on Avarua, mis on Cooki saarte pealinn.
Saar on vulkaaniline, kõrgus kuni 658 meetrit (Te Manga).
1858–1893 oli saar Rarotonga Kuningriigi osa. 1901. aastast kuulub Uus-Meremaale.
Saarel räägitakse maoori keelele lähedast rarotonga keelt.
Lannoy

Lannoy on vald Põhja-Prantsusmaal Nordi departemangus Croix' kantonis.
Punapronks

Punapronks on põhilisanditena tina ja tsinki sisaldav pronksivalus kasutatav sulam. Sulamis on 90% vaske, 5% tina ja 5% tsinki, kuid see võib sisaldada ka niklit ja pliid. Tugevuse, korrosioonikindluse ja kerge valatavuse tõttu on olnud kasutusel aastatuhandeid.
Lys-lez-Lannoy

Lys-lez-Lannoy on vald Põhja-Prantsusmaal Nordi departemangus Croix' kantonis.
See on Métropole européenne de Lille'i osa.
Wasquehal

Wasquehal ([wakal] või [waskal]) on vald Põhja-Prantsusmaal Nordi departemangus Croix' kantonis.
Linn kandis algselt flaami nime; 11. sajandil kirjutati seda "Waskenhal".
Avesnes-le-Sec

Avesnes-le-Sec on vald Põhja-Prantsusmaal Nordi departemangus Denaini kantonis.
Bouchain

Bouchain on vald Põhja-Prantsusmaal Nordi departemangus Denaini kantonis.
Denain

Denain (pikardi: "Dnain") on vald Põhja-Prantsusmaal Nordi departemangus Denaini kantonis.
Douchy-les-Mines

Douchy-les-Mines on vald Põhja-Prantsusmaal Nordi departemangus Denaini kantonis.
Soome-ugri filmifestival

Soome-ugri filmifestival ehk FUFF on Eestis toimuv lühifilmifestival, mida korraldatakse aastast 2014.
Festivali korraldatakse eesmärgiga tekitada huvi soome-ugri mängu- ja eksperimentaalfilmide vastu ning näidatavate filmide autorid on soome-ugri filmitegijad või filmid käsitlevad soome-ugri teemasid. 
Festival toimus 2014–2017 Tsiistre Linamuuseumis ja sealt alates Sänna Kultuurimõisas.
Festivali korraldab MTÜ FUFF.
Filmifestivali koosseisus toimuvad ka töötoad.
Émerchicourt

Émerchicourt on vald Põhja-Prantsusmaal Nordi departemangus Denaini kantonis.
Escaudain

Escaudain on vald Põhja-Prantsusmaal Nordi departemangus Denaini kantonis.
Hordain

Hordain on vald Põhja-Prantsusmaal Nordi departemangus Denaini kantonis.
Kaugas

Kaugas oli meestesärgi suur põuetasku. 
Kaukaid tehti särkidele Lõuna-Eestis, põhiliselt Mulgimaal, aga sellist teavet on saadud Setumaalt. Kaugas õmmeldi särgi kahekordsest pihaosast kas rinnaesise mõlemale või ainult vasakule küljele. Kaukasuu avanes rinnalõike äärel. Kaukas kanti raha, rahakotti, piipu, nuga, ninarätti jms.
Lieu-Saint-Amand

Lieu-Saint-Amand on vald Põhja-Prantsusmaal Nordi departemangus Denaini kantonis. Seal asub ettevõte Sevel Nord – autotehas, kus valmistatakse FIAT-i, Peugeot' ja Citroëni sõidukeid.
Lourches

Lourches on vald Põhja-Prantsusmaal Nordi departemangus Denaini kantonis.
Marquette-en-Ostrevant

Marquette-en-Ostrevant on vald Põhja-Prantsusmaal Nordi departemangus Denaini kantonis.
Mastaing

Mastaing on vald Põhja-Prantsusmaal Nordi departemangus Denaini kantonis.
Neuville-sur-Escaut

Neuville-sur-Escaut on vald Põhja-Prantsusmaal Nordi departemangus Denaini kantonis.
2019.–2020. aasta Austraalia maastikupõlengud

Alates 2019. aasta juunist on üle Austraalia olnud palju suuri maastikupõlenguid, eriti kagus, kus Uus-Lõuna-Walesis kuulutati välja eriolukord. 14. jaanuari 2020 seisuga on maastikupõlengud maha põletanud hinnanguliselt 18,6 miljonit hektarit (46 miljonit aakrit; 186 000 ruutkilomeetrit; 72 000 ruutmiili), hävitades üle 5900 hoone (sealhulgas umbes 2683 kodu) ja tappes vähemalt 30 inimest. Hukkunud ka hinnanguliselt miljard looma ja mõned ohustatud liigid võivad olla väljasuremise äärel.
Eesti Teatriliidu balletiauhind

Eesti Teatriliidu balletiauhind on üks Eesti teatri aastaauhindadest.
Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.
Laskmine 2020. aasta suveolümpiamängudel

Laskmine 2020. aasta suveolümpiamängudel Tokyos toimub 25. juulist kuni 2. augustini Asaka lasketiirus. Erinevalt 2016. aastast on nendel mängudel viieteistkümnel erineval võistlusel võistlevate laskurite arvu vähendatud 390-lt 360-le, jaotatud võrdselt meeste ja naiste vahel. Lisaks sellele tehti olümpialaskeprogrammis mitmeid olulisi muudatusi, sealhulgas asendati kolm ainult meestele mõeldud võistlust (50 m õhupüss lamades, 50 m väikepüstol ja kaevikraja paarismärgid) kolme segavõistkondade võistlustega (10 m õhupüss, 10 m õhupüstol ja vintpüss).
Võistluste formaat.
Rahvusvaheline Laskespordi Föderatsioon ((ISSF) kiitis heaks 9. juunil 2017. aastal Rahvusvahelise Olümpiakomitee otsuse kiita heaks olümpiaprogrammi muudatused soolise võrdõiguslikkuse saavutamiseks ning spordi populaarsuse ja ülemaailmse atraktiivsuse suurendamiseks. Üks programmi olulisi muudatusi oli kolme meestele mõeldud võistluse, nimelt 50 m püssi, 50 m püstoli ja kaevikraja paarismärgid asendamine segavõistkondade võistlustega (õhkpüss, püstol ja kaevikrada), mida sooviti soolise võrdõiguslikkuse tagamise vahendina. Teiste ratifitseeritud muudatuste hulka kuulus sama arv laske nii meestele kui naistele ning järkjärguline eliminatsioon finaal nii naiste spordipüstolile kui ka püssi võistlusel. 
Sarnaselt 2016. aasta vorminguga peavad kõik individuaalsetel võistlustel olümpiafinaali pääsenud laskurid alustama nullist ja võistlema üksteisega mitmevõistlusringides. Etapp jätkub kuni võistluseni, kus ainult kaks laskurit võitlevad duellides, et otsustada kuld- ja hõbemedalid.
Rulasõit 2020. aasta suveolümpiamängudel

Rulasõit 2020. aasta suveolümpiamängudel on olümpiamängude spordiala võistlused, mis pidid toimuma Jaapanis Tokyos 26. juulist kuni 6. augustini. See on üks viiest spordialast, mis on lisatud spetsiaalselt aastaks 2020, ilma et oleks mingit garantiid, et see naaseb programmi hiljem. Kuid ROK on ajutiselt heaks kiitnud rulavõistluse 2024. aasta Pariisi olümpiamängudel osalemiseks. Rulavõistlustel jagatakse välja 4 komplekti medalid (2 meeste ja 2 naiste arvestuses). Rulavõistlused pidid algselt toimuma Aomi linna saalis. Nüüd on aga plaan, et rulavõistlused toimuvad Ariake linna spordipargis.
Kvalifikatsioon.
Rulavõistlustele on saadaval 80 kvoodikohta. Igal alal osaleb 20 võistlejat: 3 maailmameistrivõistlustelt, 16 maailma edetabelilt ja 1 võõrustajalt Jaapanilt. 
Igal riigi olümpiakomiteel, mis on iga riigi olümpiamängude juhtorgan, on lubatud rulavõistlustele kuus meest ja kuus naist, kuid mitte rohkem kui kolm sportlast soo kohta ühele võistlusalale.
Võistlustele kvalifitseerimist juhib World Skate.
Võistlusalad.
Võistlus toimub sirgel tänavakujulisel rajal, kus on trepid, käsipuud, äärekivid, pingid, seinad ja nõlvad. Iga võistleja esineb individuaalselt ja kasutab iga sektsiooni läbimisel mitmesuguste oskuste või nippide demonstreerimiseks. Hindamisel võetakse üldhinde saamiseks arvesse selliseid tegureid nagu trikkide raskusaste, kõrgus, kiirus, originaalsus, sooritus ja käikude koostis.
Pargivõistlused toimuvad õõnestatud rajal, mis hõlmab mitmeid keerulisi kurve - mõned meenutavad suuri nõgusid ja kuplikujulisi kausse. Õõnsuse põhjast tõusevad kõverad pinnad järsult, kalde ülemine osa on kas vertikaalne või peaaegu vertikaalne. Pargivõistluste atraktsioonide hulgas on tohutu kõrgus, mis saavutatakse kiirusega kurvidesse sõitmisega ja imeliste õhutrikkidega.
Trikkide mitmekesisus suureneb, kui kicka rampi kasutatakse kõrguse saamiseks. Raskusaste võib sõltuda sellest, kas rulataja haarab õhkuhüppamise ajal rulalauda käega, millist laua osa haaratakse, millist kätt laua haaramiseks kasutatakse, ja ratturi kehaasendist samal ajal laua haaramine.
Raskused ja originaalsus suurenevad ka siis, kui rulalauda pööratakse õhus olles, kui võistleja suudab õhus olles oma keha pöörata, ja seda tüüpi pöörlemiste varieerumisel. Mõned võistlejad teostavad ka tasakaalustustrikke kaldtee rambil.
Saksa Kamerun

Saksa Kamerun (saksa: "Kamerun") oli Saksa koloniaalimpeeriumi koloonia Aafrikas aastatel 1884–1916, tänase Kameruni vabariigi piirkonnas. Saksa Kamerun hõlmas ka Gaboni põhjaosa ja Kongot Kesk-Aafrika Vabariigi lääneosadega, Tšaadi edelaosadega ja Nigeeria kaugete idaosadega.
Integrated Truss Structure

Integrated Truss Structure (ITS) on Rahvusvahelise Kosmosejaama metallsõrestik, mille külge kinnituvad mitmed jaama survestamata elemendid, radiaatorid, peamised päikesepaneelid ja muu. Sõrestik koosneb kümnest elemendist ja selle kogupikkus on 108,5 meetrit. ITS on valmistatud alumiiniumist ja roostevabast terasest.
ITSi ehitus.
Kõik sõrestikud said nime planeeritud asukoha: Z seniidi, S tüürpoordi ja P pakpoordi järgi ning number tähistab sõrestiku järjekorranumbrit.
Jane Remm

Jane Remm (sündinud 8. juunil 1978) on eesti kunstnik.
Ta on 2003. aastal lõpetanud Tartu Ülikooli maalikunsti alal ning tal on magistrikraadid interdistsiplinaarsete kunstide alal Eesti Kunstiakadeemiast ning haridusteaduste alal Tallinna Ülikoolist.
Ta tegeleb ökokunstiga.
Ökokunst

Ökokunst on keskkonnaprobleeme käsitlev kunst.
Pianiino (film)

"Pianiino" on Austraalias valminud telesari. Sarja esimene 8-osaline hooaeg esilinastus 2019. aastal ja teine, samuti 8-osaline hooaeg 2022. aastal.
1953. aasta Eesti NSV meistrivõistlused males

Eesti NSV X meistrivõistlused males olid 1953. aastal Tartus peetud meistrivõistlused males. 
1953. aasta kevadel korraldati Tartus Eesti NSV malemeistrivõistlused, millest vabariigi paremiku kõrval võttis osa ka külalissuurmeister Leningradist, paar kuud varem Bukarestis tugevakoosseisulise turniiri võitnud Aleksandr Toluš, kes võistles väljaspool arvestust. Pärast kaheksa-aastast vaheaega osales Eesti esivõistlustel esimaletaja Paul Keres, kellel oli kevadel tekkinud vajadus treeningu mõttes mõnel turniiril kaasa mängida enne sügisel toimuvat MM-i pretendentide turniiri.
Osavõtjaid oli kokku 20. Eesti NSV meistriks saamise nimel võistlesid kõrgema järgu maletajaist lisaks Keresele meistrikandidaadid Iivo Nei, Aleksander Arulaid, Jüri Randviir, Feliks Villard ja Raul Renter ning ainsa meistrina Eestisse ajutiselt elama asunud Samuil Žuhhovitski (hilisem rahvusvaheline meister). Tulevastest meistritest osalesid turniiril Valter Heuer, Uno Mikkov ja Udo Tarve ning tulevastest meistrikandidaatidest Vladimir Roždestvenski, Heino Hindre, August Eller, Jüri Heinra ja Uno Milistver.
Suurmeistrid olid ettearvatult väljaspool konkurentsi. Vabariigi paremikust suutis Kerese vastu viigi välja mängida ainult Nei (teise viigi tegi Keres Tolušiga). Toluš ei kaotanud ühtki partiid, kuid tegi seitse viiki.
Turniiri lõpptulemus.
1. Keres 18 punkti, 2. Toluš 15,5 p, 3. Nei 13,5 p, 4. Žuhhovitski 12,5 p, 5. Arulaid 12 p, 6.–7. Randviir ja Tarve 11,5 p, 8. Heuer 11 p, 9. Villard 10 p, 10.–11. Roždestvenski ja Hindre 8 p, 12.–14. Kibbermann, Eller ja Renter 7,5 p, 15.–17. Mikkov, Pruun ja Võhandu 7 p, 18. Heinra 6,5 p, 19. Milistver 6 p.
Christine Aschbacher

Christine Aschbacher (sünnipõlvenimi "Christine Kowald"; sündinud 10. juulil 1983 Wundschuh's Steiermargi liidumaal) on Austria ettevõtja ja poliitik, ta on Austria Rahvapartei liige. Ta oli 7. jaanuarist 2020 kuni 9. jaanuarini 2021 Austria töö-, perekonna- ja noorsooasjade minister.
Ta oli 7. jaanuarist 2020 kuni 9. jaanuarini 2021 Austria töö-, perekonna- ja noorsooasjade minister.
Isiklikku.
Ta on abielus ja on kolme lapse ema.
Hakkapeliidid

Hakkapeliidid olid Soomest värvatud Rootsi kuningriigi kergratsaväelased Kolmekümneaastases sõjas. Nimetus tulenes nende sõjahüüust "Hakkaa päälle!"
Hakkapeliidid olid kardetud vastased, nad osalesid äkkrünnakutel ja luuretegevuses. Selle kergratsaväe varustusse kuulusid Soome tööhobune, püstolid, mõõk, kiiver ja metallplaadiga nahkturvis. Neil oli tolle aja kohta uudne ründetaktika: vaenlase peale ratsutades tulistasid nad esimesest püstolist 20 sammu kauguselt, teisest 5 sammu kauguselt ja jätkasid rünnakut paljastatud mõõkadega külg külje kõrval vaenlase ridadesse tungides.
Kolmekümneaastase sõja jooksul võitles Rootsi ratsaväe kolmes rügemendis üle 3000 hakkapeliidi, nende arv küündis 1644. aastal kuni 4870 meheni. Üks tuntumaid hakkapeliitide juhte oli Torsten Stålhandske (Teraskinnas), kellest sai hiljem Rootsi ratsaväe kindral. Suuremad lahingud, milles hakkapeliidid osalesid, olid Breitenfeldi (1631), Raini (1632), Lützeni (1632), Nördlingeni (1634), Leipzigi (1642) ja Jankovi lahing (1645). Hakkapeliidid olid suureks maksukoormuseks Soome talupoegadele. Talu, kes pani välja ratsaniku koos hobuse ja täisvarustusega, sai maksusoodustuse, kuid sõja ajal võis see osutuda veel kulukamaks, kuna hukkunud ratsaniku ja hobuse, samuti hävinenud sõjavarustuse asemele tuli hankida asendus.
Eesti keeleteadlase Julius Mägiste hüpoteesi järgi võis "hakkaa päälle" olla eestikeelne käsklus, kuna paljud ratsaväeohvitserid olid baltisakslased, kes rääkisid eesti keelt, kuid ei osanud soome keelt. See oletus ei ole siiski tõestatud.
Hakkapeliitta on Soome ettevõtte Nokian Renkaat Oyj talverehvide registreeritud kaubamärk.
Vanakraamiturg

Vanakraamiturg (kõnekeeles ka täiturg, täika, ebasoovitav on soomepärane "kirbuturg") on turg, kus kaubeldakse vanakraami ehk kasutatud asjadega. 
Vanakraamiturg võib asuda vabas õhus või siseruumides, olla püsivalt tegutsev, toimuda regulaarselt sarnaselt laadaga või olla korraldatud ühekordselt. Vanakraamiturg võib olla spetsialiseerunud näiteks kasutatud rõivastele või vanavarale (vanad ja väärtuslikuks peetavad masinad, kööginõud, mööbel jms).
Charmeuse

Charmeuse (prantsuse keeles "charmeuse" 'võlujanna') on kerge peen atlass-siduses kangas, algselt siidikiust ("flatteuse") , uuemaaegses tähenduses tehiskiust kootud atlassitaoliselt sile lõimetrikoo.
Materjal.
Tänapäeval valmistatakse "charmeuse"'i mitte ainult siidist, vaid odavamatest tehiskiududest nagu polüamiidkiud. Kiudude koostisest ja töötlusest oleneb kanga peenus, kergus, lehvivus või robustsus ning jäikus.
Kasutamine.
Kangast kasutatakse naistepesu ja öösärkide õmblemiseks. Samuti kasutatakse seda pruutkleitides täite- ja aluskangana ning pluuside kaunistuskangana. Kerge kangas on vastupidav kuumusele ja kortsumisele, kergelt läikiva pealispinnaga ja kandja kehal meeldivalt pehme. "Charmeuse" on paremalt poolt läikivam ja vasakult tuhmim, väljanägemiselt sarnaneb atlassiga, kuid on sellest pehmem ja kergem. Samuti "charmeuse"'i nime all tuntud peent ja kerget kahe lõngasüsteemiga lõimetrikood, mis välimuselt sarnaneb interlokkangaga, kasutatakse siduse liikuva struktuuri ja suure plastilisuse tõttu pesuesemete valmistamiseks.
Mizrahi juudid

Mizrahi juudid (heebrea keeles יהודי המִזְרָח) on piibliajast tänapäevani Lähis-Idas ja Põhja-Aafrikas elanud juutide järeltulijad.
Noyelles-sur-Selle

Noyelles-sur-Selle on vald Põhja-Prantsusmaal Nordi departemangus Denaini kantonis.
Rœulx

Rœulx on vald Põhja-Prantsusmaal Nordi departemangus Denaini kantonis.
Wasnes-au-Bac

Wasnes-au-Bac on vald Põhja-Prantsusmaal Nordi departemangus Denaini kantonis.
Wavrechain-sous-Denain

Wavrechain-sous-Denain on vald Põhja-Prantsusmaal Nordi departemangus Denaini kantonis.
Wavrechain-sous-Faulx

Wavrechain-sous-Faulx on vald Põhja-Prantsusmaal Nordi departemangus Denaini kantonis.
Courchelettes

Courchelettes on vald Põhja-Prantsusmaal Nordi departemangus Douai kantonis.
Keha (käsitöö)

Keha (võru murdes "risti(d)") oli riist, mille peale lõimelõng kerilaualt enne kanga käärimist keriti. 
Eestis hakati kehasid kasutama 19. sajandi algul ning sajandi teisel poolel olid nad Kesk-, Ida- ja Lõuna-Eestis tavalised.
Keha koosnes kahest puuristist ja nende otsi ühendavatest kuni 60 cm pikkustest puupulkadest. Vanemal kehal olid ristide asemel ümmargused otsalauad, mis olid ühendatud nelja pulgaga. Keha pandi vastaval alusel oleva rõhtasendis puidust telje ("kehapuu") otsa, mis kinnitati seinas või pingis olevasse auku. Kasutati ka spetsiaalset "kehajalga". Keha telge vändast keerutades aeti lõng kehale. Lõuna-Eestis kasutati ka jalaga tallatavaid aluseid.
Kanga käärimisel pandi kehad põrandale püsti ning neilt jooksis lõng lakke kinnitatud rõnga kaudu käärpuudele.
Lookism

Lookism on selliste inimeste diskrimineeriv kohtlemine, keda peetakse füüsiliselt ebaatraktiivseks, peamiselt töökohas, kuid ka kohtingutel ja mujal sotsiaalsetes olukordades.
Pöör (kudumisvahend)

Pöör oli võrgulina kudumise abivahend. Võrgukudumise lõng keriti pöörale, mis kinnitati teljeosaga seina- või võrguhargi talla külge, kust kudumise ajal lõng uile ehk võrgunõelale keriti.
Apteeker

Apteeker on erialase haridusega apteegitöötaja (farmatseut või proviisor).
Apteekrid kirjanduses.
Eesti kirjanduses on tuntumad apteekritest tegelased Paunvere apteeker Oskar Lutsu loomingus ja apteeker Melchior Indrek Hargla teostes.
Proviisor

Proviisor on ravimiasjatundja, kõrgema eriharidusega kvalifitseeritud apteegitöötaja.
Eestis ühendab proviisoreid vabatahtliku liikmesusega kutseühenduslik mittetulundusühing Eesti Proviisorite Koda.